L 185/118
FI
Euroopan unionin virallinen lehti
12.7.2022
(7)
Näiden korkeapatogeenisen lintuinfluenssan taudinpurkausten jälkeen Kanadan ja Yhdysvaltojen eläinlääkintävira­ nomaiset muodostivat tartunnan saaneiden pitopaikkojen ympärille 10 kilometrin valvontavyöhykkeen ja toteuttivat hävittämistoimenpiteitä korkeapatogeenisen lintuinfluenssan esiintymisen rajoittamiseksi ja kyseisen taudin leviämisen estämiseksi.
(8)
Kanada ja Yhdysvallat ovat toimittaneet komissiolle tietoja epidemiologisesta tilanteesta alueillaan ja toteuttamistaan toimenpiteistä korkeapatogeenisen lintuinfluenssan leviämisen estämiseksi.
Komissio on arvioinut nämä tiedot.
Arvioinnin perusteella ja unionin eläinterveystilanteen suojelemiseksi siipikarjan, siipikarjan sukusolujen ja alkioiden sekä siipikarjasta ja riistalinnuista saatavan tuoreen lihan saapumisen unioniin Kanadan ja Yhdysvaltojen eläinlääkintäviranomaisten muodostamilta alueilta, joihin sovelletaan rajoituksia korkeapatogeenisen lintuinfluenssan äskettäisten taudinpurkausten vuoksi, ei pitäisi enää olla sallittua.
(9)
Lisäksi Kanada on toimittanut päivitetyt tiedot alueensa epidemiologisesta tilanteesta, joka liittyy yhteen siipikarjan pitopaikassa Nova Scotian provinssissa 1 päivänä helmikuuta 2022 vahvistettuun korkeapatogeenisen lintuinfluenssan taudinpurkaukseen.
Kanada on toimittanut tiedot myös toimenpiteistä, jotka se on toteuttanut kyseisen taudin leviämisen estämiseksi.
Tämän korkeapatogeenisen lintuinfluenssan taudinpurkauksen johdosta Kanada on toteuttanut hävittämistoimenpiteitä taudin leviämisen torjumiseksi ja rajoittamiseksi.
Lisäksi Kanada on saanut päätökseen tarvittavat puhdistus- ja desinfiointitoimenpiteet sen jälkeen, kun hävittämistoimenpiteet oli toteutettu sen alueella sijaitsevissa siipikarjan pitopaikoissa, joissa tartuntaa esiintyi.
(10)
Lisäksi Yhdistynyt kuningaskunta on toimittanut päivitetyt tiedot epidemiologisesta tilanteesta alueellaan kuuden siipikarjan pitopaikoissa havaitun korkeapatogeenisen lintuinfluenssan taudinpurkauksen osalta: yksi taudinpurkaus lähellä Ross-on-Wyeta, Hereford and South Herefordshiressä, Herefordshiressä Englannissa, Yhdistyneessä kuningaskunnassa, vahvistettu 20 päivänä tammikuuta 2022; yksi taudinpurkaus lähellä Ashleworthiä, Tewkesburyssä, Gloucestershiressä Englannissa, Yhdistyneessä kuningaskunnassa, vahvistettu 28 päivänä tammikuuta 2022; yksi taudinpurkaus lähellä Holy Islandia, Berwick Upon Tweedissä, Northumberlandissa Englannissa, Yhdistyneessä kuningaskunnassa, vahvistettu 9 päivänä helmikuuta 2022; yksi taudinpurkaus lähellä Ledburyä, North Herefordshiressä, Herefordshiressä Englannissa, Yhdistyneessä kuningaskunnassa, vahvistettu 25 päivänä helmikuuta 2022; yksi taudinpurkaus lähellä Beithiä, North Ayrshiressä Skotlannissa, Yhdistyneessä kuningaskunnassa, vahvistettu 18 päivänä maaliskuuta 2022; ja yksi taudinpurkaus lähellä Strichenia, Aberdeenshiressä Skotlannissa, Yhdistyneessä kuningaskunnassa, vahvistettu 19 päivänä maaliskuuta 2022.
(11)
Kanada ja Yhdistynyt kuningaskunta ovat toimittaneet tiedot myös toimenpiteistä, jotka ne ovat toteuttaneet kyseisen taudin leviämisen estämiseksi.
Näiden korkeapatogeenisen lintuinfluenssan taudinpurkausten johdosta Kanada ja Yhdistynyt kuningaskunta ovat toteuttaneet hävittämistoimenpiteitä taudin leviämisen torjumiseksi ja rajoittamiseksi sekä saattaneet päätökseen tarvittavat puhdistus- ja desinfiointitoimenpiteet sen jälkeen, kun hävittämistoimenpiteet oli toteutettu niiden alueella sijaitsevissa siipikarjan pitopaikoissa, joissa tartuntaa esiintyi.
(12)
Komissio on arvioinut Kanadan ja Yhdistyneen kuningaskunnan toimittamat tiedot ja todennut, että korkeapato­ geenisen lintuinfluenssan taudinpurkaukset siipikarjan pitopaikoissa on selvitetty eikä siipikarjasta saatujen hyödykkeiden tuloon unioniin liity enää riskiä, kun on kyse niistä Kanadan ja Yhdistyneen kuningaskunnan vyöhykkeistä, joilta siipikarjasta saatujen hyödykkeiden tulo unioniin keskeytettiin kyseisten taudinpurkausten vuoksi.
(13)
Täytäntöönpanoasetuksen (EU) 2021/404 liitteitä V ja XIV olisi muutettava, jotta voidaan ottaa huomioon korkeapatogeenisen lintuinfluenssan nykyinen epidemiologinen tilanne Kanadassa, Yhdistyneessä kuningaskunnassa ja Yhdysvalloissa.
(14)
Kun otetaan huomioon korkeapatogeenisen lintuinfluenssan epidemiologinen tilanne Kanadassa ja Yhdysvalloissa ja vakava riski taudin kulkeutumisesta unionin alueelle, täytäntöönpanoasetukseen (EU) 2021/404 tällä asetuksella tehtävien muutosten olisi tultava voimaan kiireellisesti.